WHAUP สุดหรู! กำไร Q3 พุ่งกระฉูด 207% มาที่ 570 ลบ. หลังรายได้เพิ่ม-หนี้สินลด
WHAUP สุดหรู! กำไร Q3 พุ่งกระฉูด 207.85% มาที่ 569.89 ลบ. จากปีก่อนมีกำไร 185.12 หลังรายได้เพิ่ม-หนี้สินลด ขณะที่ 9 เดือนแรกมีกำไร 1.54 พันลบ. เพิ่มขึ้น 204.27% จากปีก่อนมีกำไร 507.18 ลบ.
10 พ.ย. 2560

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP รายงานผลการดำเนินงานประจำไตรมาส 3/60 สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรเพิ่มขึ้น เนื่องจากรายได้จากการดำเนินงานของธุรกิจน้ำมีจำนวนเท่ากับ 404.20 ล้านบาท หรือเพิ่มขึ้น 9.1% ตามแผน
พร้อมทั้งบริษัทมีส่วนแบ่งกำไรจากเงินลงทุนในบริษัทร่วมและการร่วมค้า และเงินปันผลรับจากธุรกิจพลังงาน รวมทั้งสิ้น 558.80 ล้านบาท หรือเพิ่มขึ้น 162.40% จากงวดเดียวกันของปีก่อน
ขณะที่บริษัทฯ มีหนี้สินรวมทั้งสิ้น 8,688.2 ล้านบาท ลดลง 2,544.8 ล้านบาทจาก ณ สิ้นปี 2559 ที่มีจำนวน 11,232.6 ล้านบาท สาเหตุหลักมาจากการคืนชำระหนี้ให้แก่สถาบันทางการเงินเป็นจำนวน 2,500 ล้านบาท
โดยหนี้สินรวมของบริษัทฯส่วนใหญ่ ประกอบด้วยเงินกู้ยืมจากสถาบันการเงินจา นวน 3,932.5ล้านบาท หุ้นกู้จำนวน 3,992.8 ล้านบาท และประมาณการหนี้สินจากธุรกิจน้ำจำนวน 298.1 ล้านบาท